Rotløs ungdom

Rotløs ungdom (originaltittel: Rebel Without a Cause) er en amerikansk dramafilm fra 1955, regissert av Nicholas Ray. Dette var den siste filmen James Dean hadde hovedrollen i. Rotløs ungdom ble utvalgt til bevaring i National Film Registry i 1990. I 1998 ble den kåret til filmhistoriens 59. beste spillefilm fra USA på listen «AFI's 100 Years...100 Movies».

Handling 
Historien finner sted i Los Angeles, på midten av 1950-tallet. Jim Stark (James Dean) har nettopp ankommet en ny by sammen med familien sin. Det er kvelden før første skoledag, og Jim har nettopp havnet i fyllearresten. Ved politistasjonen møter han John "Plato" Crawford, som ble arrestert etter å ha drept et kull med valper, og Judy, som ble brakt inn for brudd på et portforbud. De tre avslører snart deres frustrasjoner, og alle tre sliter med problemer hjemme: Jim føler seg fortvilet over foreldrene sine, Frank og Carol, som krangler hele tiden.

Judy er overbevist om at faren ignorerer henne med vilje, så hun forsøker å få oppmerksomhet - noe faren hennes misliker. Platons far forlot familien sin når Platon var liten, og moren hans er ofte opptatt. Platon blir derfor tatt hånd om av familiens husholderske. Hele handlingen utspiller seg i løpet av det neste døgnet, der filmen følger Jims kamp for å bli akseptert for den han er, både på skolen, i vennegjengen og hjemme hos foreldrene sine.

Rolleinnehavere 

 James Dean som Jim Stark
 Natalie Wood som Judy
 Sal Mineo som John «Plato» Crawford
 Jim Backus som Frank Stark
 Ann Doran som Carol Stark
 Corey Allen som Buzz Gunderson
 William Hopper som Judys far
 Rochelle Hudson som Judys mor
 Edward Platt som Ray Fremick
 Frank Mazzola som Crunch
 Dennis Hopper som Goon
 Jack Grinnage som Moose
 Virginia Brissac som bestemor Stark
 Marietta Canty som Crawford-familiens hushjelp
 Ian Wolfe som astronomi-foreleser
 Beverly Long som Helen
 Nick Adams som Chick
 Steffi Sidney som Mil
 Jack Simmons som Cookie
 John Righetti som The Big Rig

Referanser

Eksterne lenker 
 

 

Filmer fra 1955
Dramafilmer fra USA
Ungdomsfilmer fra USA
Engelskspråklige filmer
Filmer bevart i USAs nasjonale filmregister